See tehnika pärineb Jasmuheeni raamatust “Jumalate toit” ja valmistab meie organid ning biosüsteemi ette püsivalt häälestuma teeta-deltavälja tingimusteta armastuse toitvale sagedusele. Samuti avab see sisemised uksed, et võiksime kogeda teadlikumat ja positiivsemat meele-keha suhtlemist.
Istu vaikselt ja kujutle ennast oma keha sisemusse, nagu su meel oleks viinud sind kuidagi sissepoole ja sa näed enda ees oma kopse. Kujutle ennast oma kopsudele kiirgamas laia naeratust ning samal ajal mõtle, kui tänulik sa neile oled töö eest, mida nad kogu sinu elu hingatavat õhku filtreerides on teinud, eraldades sind ümbritsevast atmosfäärist chi ehk praana osakesi.
Korda naeratades oma kopsudele üha uuesti ja uuesti “Ma armastan teid, ma armastan teid, ma armastan teid” ja/või “Tänan teid, tänan teid, tänan teid.”
Tee seda ka oma ajule, südamele, neerudele, maksale, suguorganitele, kuni oled naeratanud igale oma keha organile. Tee seda iga päev ja varsti hakkavad sinu organid tundma ennast väärtustatuna ja armastatuna ning hakkavad kiiresti sinu uute programmkoodidega koostööd tegema.